אוניברסיטת קונטיקט

אוניברסיטת קונטיקט (באנגלית: University of Connecticut ובקיצור UConn) היא אוניברסיטת מחקר ציבורית שהקמפוס הראשי שלה ממוקם בסטורס שבקונטיקט, ארצות הברית. האוניברסיטה נוסדה ב-1881 ולומדים בה כ-31,100 סטודנטים. היסטוריה האוניברסיטה נוסדה ב-1881 בשם בית ספר סטורס לחקלאות. הקמת המוסד התאפשרה בזכות תרומה של קרקע בשטח של 170 אקר וסכום של 6,000 דולר שהוענקו על ידי האחים צ'ארלס ואוגוסטוס סטורס. בתחילת פעילות בית הספר הוא כלל 13 סטודנטים גברים ו-3 חברי סגל. ב-1893 שונה שם המוסד לקולג' סטורס לחקלאות ולראשונה נשים הורשו להירשם ללימודים. ב-1899 שונה שם המוסד לקולג' קונטיקט לחקלאות, ב-1933 שונה השם לקולג' המדינה של קונטיקט וב-1939 קיבלה האוניברסיטה את שמה הנוכחי. האוניברסיטה חברה ברשת אוניברסיטאס 21. מבנה וארגון הקמפוס הראשי של האוניברסיטה ממוקם בסטורס שבקונטיקט. לאוניברסיטה קמפוסים נוספים בקונטיקט: קמפוס אייברי פוינט שגרוטון שעל נהר התמזה ובו התמחות בלימודים ימיים, קמפוס סטמפורד, קמפוס טורינגטון, קמפוס הרטפורד וקמפוס ווטרברי. בפרמינגטון ממוקם המרכז הרפואי של אוניברסיטת קונטיקט הכולל את בית החולים האוניברסיטאי ג'ון דמפסי, בית הספר לרפואה, בית הספר לרפואת שיניים ובית הספר לתארים מתקדמים בתחומי המדעים הביו-רפואיים. האוניברסיטה מחולקת למספר קולג'ים ובתי ספר: הקולג' לחקלאות, בריאות ומשאבים טבעיים - נוסד ב-1881 הקולג' לאמנויות החופשיות ומדעים - נוסד ב-1939 בית הספר להנדסה - נוסד ב-1901 בית הספר למשפטים - נוסד ב-1921 (נרכש על ידי האוניברסיטה ב-1943) בית הספר לרוקחות - נוסד ב-1925 בית הספר לתארים מתקדמים - נוסד ב-1940 בית הספר לחינוך - נוסד ב-1940 בית הספר לחקלאות - נוסד ב-1941 בית הספר למנהל עסקים - נוסד ב-1941 בית הספר לאחיות - נוסד ב-1942 בית הספר לרפואת שיניים - נוסד ב-1961 בית הספר לאומנויות יפות - נוסד ב-1961 בית הספר לרפואה - נוסד ב-1961 בית הספר לעבודה סוציאלית - נוסד ב-1948. ספורט לאוניברסיטה קבוצות ב-20 ענפי ספורט שונים. היא חברה ב-NCAA ובליגת ה-Big East. לקבוצות הכדורסל של האוניברסיטה מסורת ארוכה של הצטיינות, קבוצת הגברים זכתה ב-6 אליפויות (בשנים 1999, 2004, 2011, 2014, 2023, 2024) וקבוצת הנשים ב-12 תארים (בשנים 1995, 2000, 2002, 2003, 2004, 2009, 2010, 2013, 2014, 2015, 2016, 2025). קבוצת הנשים מחזיקה בשני הרצפים הארוכים בהיסטוריה של ניצחונות בכדורסל מכללות לנשים. קבוצת הכדורגל גברים זכתה בשתי אליפויות (בשנים 1981, 2000) וקבוצת ההוקי שדה נשים זכתה ב-5 אליפויות (בשנים 1981, 1985, 2013, 2014, 2016). קישורים חיצוניים אתר האינטרנט הרשמי של אוניברסיטת קונטיקט (באנגלית) אוניברסיטת קונטיקט, ברשת החברתית פייסבוק אוניברסיטת קונטיקט, ברשת החברתית X (טוויטר) אוניברסיטת קונטיקט, ברשת החברתית אינסטגרם אוניברסיטת קונטיקט, ברשת החברתית LinkedIn אוניברסיטת קונטיקט, סרטונים בערוץ היוטיוב אוניברסיטת קונטיקט, באתר אנציקלופדיה בריטניקה (באנגלית) אתר האוניברסיטה עובדות ונתונים על האוניברסיטה (אורכב 21.09.2016 בארכיון Wayback Machine)